	SEDMIČNI PREGLED AKTIVNOSTI SUDA BIH
Odjel I, II i III
(20.7. – 24.7.2026.)

	
· Sud Bosne i Hercegovine je 15.5.2026. potvrdio optužnicu u predmetu Mile Rosić i dr. (S1 2 K 054437 26 Ko) koja optužene Milu Rosića, Igora Vilotića, Gorana Radića, Samira Alagića, Željka Radovanovića i Milu Ilića tereti da su radnjama opisanim u optužnici počinili krivično djelo organizirani kriminal iz člana 250. stav 2 i 3. KZBiH, u vezi s krivičnim djelom neovlašteni promet opojnim drogama iz člana 195. stav 1. KZBiH i neovlašten promet oružjem i vojnom opremom te proizvodima dvojne namjene iz člana 193. stav 1. KZBiH i krivično djelo neovlaštena proizvodnja i promet opojnih droga iz člana 207. stav 1. KZRS, sve u vezi sa članom 53. KZBiH.

U optužnici se, između ostalog, navodi da je optuženi Mile Rosić organizirao grupu za organizirani kriminal u periodu od sredine 2020. do jula 2021. godine, kojoj su kao pripadnici svjesno i dobrovoljno pristupili Igor Vilotić, Goran Radić, Samir Alagić, Željko Radovanović te M.M. i A.H. i druge njima poznate osobe, svi svjesni zabranjenosti svog djelovanja a sa ciljem ostvarivanja protupravne imovinske koristi neovlaštenim prometom opojne droge „kokain" i „cannabis sativa L", međunarodnom prodajom, prenosom, kupovinom, držanjem, prevozom, slanjem, isporukom opojne droge, koju su nabavljali na teritoriji Nizozemske i Španije, te prevozili na teritoriju R. Njemačke radi dalje prodaje na teritoriji BiH, Srbije i drugim državama, pri tome za međusobnu komunikaciju koristeći posebno podešene telefone sa instaliranim aplikacijama Anom i Sky Ecc, namijenjenim za ostvarivanje zaštićene i kriptirane komunikacije. 

Dalje se navodi da je Mile Rosić, organizirao i neovlašteni međunarodni prevoz, izvoz oružja sa teritorije Bosne i Hercegovine i posredovanje u prometu oružja na teritoriji SR Njemačke, na način da su po njegovim uputama, Igor Vilotić, Samir Alagić i druge njima poznate osobe nabavljali i kupovali oružje na teritoriji Bosne i Hercegovine, a sve radi dalje preprodaje u SR Njemačkoj, Srbiji i drugim državama.

· Sud je 25.6.2026. potvrdio optužnicu u predmetu Sinan Harbinja i dr. (S1 3 K 049270 26 Kps), koja optužene Sinana Harbinje i Aleksandra Zagorca tereti da su radnjama opisanim u optužnici počinili krivično djelo krijumčarenje ljudi iz člana 189. stav 4. u vezi sa stavom 1. KZBiH, a sve u vezi sa članom 26.i 29. istog Zakona.

Optuženi se terete da su 2.9.2024. u poslijepodnevnim satima u Mostaru, s ciljem pribavljanja protupravne imovinske koristi, po prethodnom dogovoru sa njima poznatim osobama, pokušali prevesti dvanaest (12)  osoba stranih državljana od čega šest maloljetnih osoba, s teritorije BiH na teritoriju Republike Hrvatske, suprotno Zakonu o graničnoj kontroli BiH.

· Sud je 10.7.2026. potvrdio optužnicu u predmetu Nikola Tošić (S1 3 K 046476 26 Kps) koja optuženog Nikolu Tošića tereti da je radnjama u optužnici počinio krivično djelo krijumčarenje ljudi iz člana 189. stav 1. KZBiH u vezi sa članom 26. istog Zakona.

Optuženi se tereti da je 8.7.2023. godine, oko 21:35 sati u graničnom pojasu na desnoj obali rijeke Save u naselju Plazulje, općina Brčko, s ciljem sticanja protupravne imovinske koristi, postupajući suprotno Zakonu o graničnoj kontroli BiH, preko rijeke Save pokušao nedozvoljeno prevesti četiri strana državljanina u R. Hrvatsku, a sve s namjerom da navedenim osobama omogući ilegalan prelazak državne granice.

· Sud je 16.7.2026. u predmetu Mohammad Alkhalil (S1 2 K 055076 26 Kv) donio rješenje kojim je usvojen prijedlog Tužilaštva sadržan u optužnici i optuženom određen pritvor iz razloga predviđenih članom 132. stav 1. tačka a) ZKPBiH, koji po ovom rješenju može trajati najduže dvije (2) godine, računajući od dana lišenja slobode, ili drugačije odluke Suda.

· Sud BiH je 17.7.2026. u predmetu Marko Klasan (S1 3 K 055200 26 Eks) u postupku izručenja potraživanog Marka Klasana, po međunarodnoj potjernici NCB Interpola Beograd, R. Srbija, odnosno NCB Interpola Sarajevo, odlučujući o određivanju mjere privremenog pritvora, nakon održanog ročišta povodom lišenja slobode, donio rješenje kojim je potraživanom Marku Klasanu određen privremeni pritvor koji po ovom rješenju može trajati najduže 18 (osamnaest) dana od dana lišenja slobode, odnosno do 2.8.2026. godine ili do nove odluke Suda.

· Sud BiH je 17.7.2026. u predmetu Bosiljko Šakić (S1 3 K 055208 26 Eks) u postupku pružanja međunarodne pravne pomoći u krivičnim stvarima izručenja potraživanog Bosiljka Šakića po međunarodnoj potjernici NCB Interpola Wiesbaden SR Njemačka, odnosno potjernici NCB Interpola Sarajevo, raspisanoj u cilju vođenja krivičnog postupka pred nadležnim pravosudnim organom SR Njemačke, odlučujući o zahtjevu za pritvaranje potraživanog sadržanom u međunarodnoj potjernici, a nakon održanog ročišta, donio rješenje kojim je potraživanom Bosiljku Šakiću određen privremeni pritvor koji po ovom rješenju može trajati najduže 18 (osamnaest) dana od dana lišenja slobode, odnosno do 3.8.2026.ili do nove odluke Suda.



· Sud Bosne i Hercegovine je 17.7.2026. nakon održanog ročišta za razmatranje sporazuma o priznanju krivnje i pretresa za izricanje krivičnopravne sankcije donio prvostepenu presudu u predmetu Stojan Stanojević dr. (S1 2 K 054910 26 K), kojom je optuženi Stojan Stanojević oglašen krivim što je radnjama opisanim u izreci presude počinio krivično djelo organizirani kriminal iz člana 250. stav 2. KZBiH u vezi s krivičnim djelom nedozvoljena trgovina iz člana 212. stav 1. KZBiH i krivičnim djelom nedozvoljen promet akciznih proizvoda iz člana 210.a stav 1. KZBiH, a optuženi Mladen Simeunović i Tanasija Simeunović oglašeni krivim zbog počinjenja krivičnog djela nedozvoljena trgovina iz člana 212. stav 1. KZBiH i krivično djelo nedozvoljen promet akciznih proizvoda iz člana 210.a stav 1. KZBiH, a sve u vezi sa članom 53. KZBiH.

Sud je optuženima izrekao kazne kako slijedi: 

-	optuženom Stojanu Stanojeviću – kaznu zatvora u trajanju od jedne godine u koju se uračunava vrijeme provedeno u pritvoru. Istovremeno se od optuženog Stojana Stanojevića oduzima imovinska korist pribavljena izvršenjem krivičnog djela u ukupnom iznosu od 46.284,52 KM.

-	optuženom Mladenu Simeunoviću – uvjetnu osudu kojom se optuženom utvrđuje jedinstvena kazna zatvora u trajanju od jedne godine i osam mjeseci i određuje da se utvrđena kazna neće izvršiti ako optuženi u roku od tri (3) godine od dana pravomoćnosti ove presude ne počini novo krivično djelo. Istovremeno se od optuženog Mladena Simeunovića oduzima imovinska korist pribavljena izvršenjem krivičnog djela u ukupnom iznosu od 2.160,00 KM

-	optuženom Tanasiju Simeunoviću – uvjetnu osudu kojom se optuženom utvrđuje jedinstvena kazna zatvora u trajanju od jedne godine i šest mjeseci i istovremeno određuje da se utvrđena kazna neće izvršiti ako optuženi u roku od tri (3) godine od dana pravomoćnosti ove presude ne počini novo krivično djelo.

Optuženi Stojan Stanojević je oglašen krivim što je u periodu od početka 2014. godine do 13.7.2015. godine, na području Bosne i Hercegovine, svjesno i htijući to, zajedno s drugim njemu poznatim licima pristupio grupi za organizirani kriminal koju je prethodno organizirao i istom rukovodio V.J., a koja grupa je organizirana radi sticanja materijalne koristi izvršenjem krivičnih djela koja se odnose na radnje nezakonitog prometa duhanom i duhanskih prerađevina i to duhana u listu, fabrički obrađenog duhana-stripsa i duhanskih otpadaka kao neakciznih proizvoda, i rezanog duhana kao akciznog proizvoda organizirana s ciljem nezakonitog prometa duhanom i duhanskim prerađevinama, iako su pripadnici znali da se radi o duhanskim prerađevinama kao akciznim proizvodima, te da u skladu sa važećim propisima nisu registrirani za proizvodnju, uvoz ili promet akciznih proizvoda.

Optuženi Mladen Simeunović i Tanasije Simeunović su oglašeni krivima što su vršili nedozvoljenu prodaju prethodno nezakonito nabavljenih duhanskih prerađevina na crnom tržištu, bez označavanja akciznim markicama, suprotno Zakonu o akcizama BIH.

	PONEDELJAK, 20. jula 2026. godine



· Odlučujući o prijedlogu Tužilaštva za produženje mjere pritvora, Sud je 20.7.2026. u predmetu Bunyamin Kansiran (S1 3 K 053491 26 Kv 4) donio rješenje kojim je optuženom Bunyaminu Kansiranu produžen pritvor koji po ovom rješenju može trajati do izricanja prvostepene presude ili do nove odluke Suda, a najduže jednu (1) godinu i šest (6) mjeseci, od dana potvrđivanja optužnice, odnosno do 16.1.2028. godine, s tim da će se kontrola opravdanosti pritvora vršiti po isteku svaka 2 (dva) mjeseca od dana donošenja posljednjeg rješenja o pritvoru.

Optuženi se tereti da je počinio krivično djelo krijumčarenje ljudi iz člana 189. stav 1. KZBiH.

	[bookmark: _Hlk235447538][bookmark: _Hlk233979806]PREDMET
	ROČIŠTE

	[bookmark: _Hlk234842072]Odjel II
Stojan Stanojević i dr. 
S1 2 K 054910 26 K
	Izricanje presude

	Odjel I
Vidoje Blagojević i dr. 
S1 1 K 047172 24 Kr
	Saslušanje tri svjedoka po prijedlogu Tužiteljstva BiH

	Odjel I
Zoran Gašović 
S1 1 K 055053 26 Mpom
	Međunarodna pravna pomoć

	Odjel III
Bunyamin Kansiran 
S1 3 K 053491 26 Kps
	Ročište za produženje mjere pritvora





	[bookmark: _Hlk175558340]UTORAK, 21. jula 2026. Godine


[bookmark: _Hlk229569170]
· Odlučujući o prijedlogu Tužilaštva BiH za produženje pritvora, Sud je 21.7.2026. u predmetu Deniz Yaman (S1 3 K 055020 26 Kv 2), donio rješenje kojim je optuženom Denizu Yamanu produžen pritvor koji po ovom rješenju može trajati do izricanja prvostepene presude ili do nove odluke Suda, a najduže jednu (1) godinu od dana potvrđivanja optužnice, odnosno do 17.7.2027. godine, zbog postojanja posebnih pritvorskih razloga iz člana 132. stav 1. tačke a) ZKPBiH.

Kontrola opravdanosti trajanja izrečene mjere pritvora vršit će se po isteku svakih dva mjeseca od dana donošenja posljednjeg rješenja.
	[bookmark: _Hlk168919546][bookmark: _Hlk231902069][bookmark: _Hlk230085958][bookmark: _Hlk234842019]PREDMET
	ROČIŠTE

	[bookmark: _Hlk231819118]Odjel II
Darko Mišić 
S1 2 K 049988 26 K
	Početak glavnog pretresa

	Aman Ullah i dr. 
S1 2 K 053244 25 Krn
	Ročište za određivanje pritvora po prijedlogu Tužilaštva 

	Odjel III
Deniz Yaman 
S1 3 K 055020 26 Kps
	Ročište po prijedlogu Tužilaštva za produženje mjere pritvora 



	SRIJEDA, 22. jula 2026. Godine



	[bookmark: _Hlk235014668][bookmark: _Hlk231288279][bookmark: _Hlk234927858]PREDMET
	ROČIŠTE

	Odjel III
Qui Xiaoguang 
S1 3 K 054298 26 Kps
	Ročište za izjašnjenje o krivnji optuženog

	Odjel III
Anas Hamadi 
S1 3 K 054764 26 Eks
	Ekstradicioni postupak



	ČETVRTAK, 23. jula 2026. godine



· Sud je 23.7.2026. u predmetu Adi Đozo (S1 3 K 051566 26 Kps), nakon održanog ročišta za razmatranje sporazuma o priznanju krivnje i pretresa za izricanje krivičnopravne sankcije donio i javno objavio presudu kojom je Adi Đozo oglašen krivim što je radnjama opisanim u izreci presude počinio krivično djelo krivotvorenje novca iz člana 205. stav 4. KZBiH, pa mu je Sud na osnovu zakonskih odredbi izrekao uvjetnu osudu kojom je optuženom utvrđena kazna zatvora u trajanju od šest mjeseci. Istovremeno je utvrđeno da se ova kazna neće izvršiti ukoliko optuženi u roku od jedne godine od dana pravomoćnosti presude ne počini novo krivično djelo.
 
	[bookmark: _Hlk235619073][bookmark: _Hlk235014619][bookmark: _Hlk231994144]PREDMET
	ROČIŠTE

	[bookmark: _Hlk235619056]Odjel I
Dragomir Obradović i dr. 
S1 1 K 036865 21 Kri
	Procesne odluke i izvođenje dokaza replike (dva svjedoka)

	Odjel I
Lazar Ristić i dr. 
S1 1 K 047173 24 Kri
	Saslušanje jednog svjedoka s mjerama zaštite

	Odjel III
Adi Đozo 
S1 3 K 051566 26 Kps
	Ročište za razmatranje sporazuma o priznanju krivnje – izricanje presude



	PETAK, 24. jula 2026. godine



	[bookmark: _Hlk235703813][bookmark: _Hlk235101624][bookmark: _Hlk233894846]PREDMET
	ROČIŠTE

	Odjel I
Mile Kosorić 
S1 1 K 042883 22 Kri
	Završna riječ Tužilaštva

	Odjel III
Ishak Zukić S1 
3 K 046880 26 Kps
	Ročište za izjašnjenje o krivnji



NAJAVE ZA NAREDNU SEDMICU:

Za ponedeljak, 27.7.20226.

· Elvir Nukičić (S1 2 K 054545 26 Ko) – Ročište povodom prijedloga Tužilaštva za određivanja mjera zabrane nakon potvrđivanja optužnice zakazano u 9:30 sati, sudnica 3.

Za srijedu, 29.7.2026.

· Sanad Hatem Abdulwahad i dr. (S1 2 K 052858 26 Ko) – Ročište za izjašnjenje o krivnji zakazano u 10:00 sati, sudnica 4;

· Sanad Hatem Abdulwahad i dr. (S1 2 K 052858 26 Ko) – Ročište za razmatranje sporazuma o priznanju krivnje u odnosu na optuženog Amin Ahadija zakazano u 11:30 sati, sudnica 4;

Za četvrtak, 30.7.2026.

· Stefan Kičanović (S1 2 K 0426701 26 Kž) – Sjednica vijeća Apelacionog odjeljenja zakazana u 10:00 sati, sudnica 5;

Za petak, 31.7.2026. 

· Kenan Husagić (S1 2 K 052907 26 Ko) – Ročište za izjašnjenje o krivnji zakazano u 11:00h, sudica 8.








STATISTIKE 

	ODJELJENJE ZA PODRŠKU SVJEDOCIMA 

	Odjel 
	Broj predmeta
	Broj svjedoka

	Ratni zločini
	4
	6

	Organizirani kriminal 
	0
	0

	Opći kriminal 
	0
	0



	Broj održanih ročišta u sudnicama 3-9
	0

	Broj zahtjeva za izdavanje AV materijala (Odjeljenje za informiranje javnosti)
	0


Želite li biti uključeni na popis primatelja najnovijih obavijesti Suda BiH ili izbrisani s njega, molimo vas da pošaljete e-mail na: pios@sudbih.gov.ba

